**Referat - Styremøte onsdag 15.1.20** Kortversjon for hjemmesiden og FB

1. **Slemdal områderegulering** - Styremøtet ble holdt på Heming slik at styremedlemmene som ønsket, kunne dra innom på PBEs Åpen kontordag. Fra starten kl 14 var det jevn trafikk, og man anslår at det var ca 400 innom. Dette viser at det er stort engasjement. Viktig å holde trykket oppe nå, fokus på rekkefølge og ikke å fravike kravet i punkt 1 i Ris Vels 4-punktsliste, at det ikke må bygges noe før det trafikale er løst. Ellers risikerer man at det blir bygget ut uten av det gjøres noe med trafikken.
2. **Gulleråsen stasjon** – Det jobbes videre med krav om å få gjenåpnet den midlertidige stengte nedgående perrongen.

1. **Rikshospitalet utbygging** - Naboer har skrevet uttalelser som er godt underbygget, både ang helikopterstøy og inngrep i grøntområdene/biologiske mangfold mellom Rikshospitalet og Rugdeveien. Ris Vel har skrevet at vi støtter uttalelsene fra naboene men understreker at problemstillingene berører langt flere enn bare de nærmeste naboene da området er en viktig innfallsport til Marka.
2. **Hafslundtomten, Slemdalsveien 95** – Reguleringsarbeid pågår. Ris Vel oppfordrer UDE til å vurdere tomten som skoletomt.
3. **Skolers FAU** – Ris Vel har tatt initiativ til samarbeid med skolene i området ang viktige trafikksaker.
4. **Verving** av nye medlemmer og bedre synliggjøring av Ris Vels arbeid ble diskutert.
5. **Årsrapport, Årsmøte** – planlegging er påbegynt.